Babelscape/SREDFM huggingface dataset:
Γκέμπτζε

Το Γκέμπτζε, ή αλλιώς Λίβυσσα, είναι παραθαλάσσια πόλη και δήμος στην επαρχία Κοτζάελι της Τουρκίας. Βρίσκεται 65 χλμ. νοτιοανατολικά από την Κωνσταντινούπολη στο ανατολικό μέρος της θάλασσας του Μαρμαρά. Είναι η δεύτερη πολυπληθέστερη πόλη στην επαρχία μετά από το Ιζμίτ. Έχει ανάπτυξη τα τελευταία χρόνια καθώς και ανάπτυξη του πληθυσμού αφού το 1990 είχε μόλις 156.116 κατοίκους ενώ το 2011 έφτασε τους 299.047.
Μαιν-ε-Λουάρ

Το Μαιν-ε-Λουάρ (γαλλικά: "Maine-et-Loire") είναι νομός ("département") της δυτικής Γαλλίας. Πήρε το όνομά του από τα δύο ποτάμια που τον διασχίζουν, τον Λίγηρα και τον Μαιν. Πρωτεύουσα του Μαιν-ετ-Λουάρ είναι η Ανζέ. Έχει κατοίκους (2015) και έκταση 7.166 χμ².
Θέατρο Βινόχραντι

Το Θέατρο Βινόχραντι (στη τσεχική γλώσσα: Divadlo na Vinohradech) βρίσκεται στην περιοχή Královské Vinohrady (αποδίδεται ως Βασιλικοί Αμπελώνες), στην Πράγα. 
Άρχισε να κατασκευάζεται στα τέλη Φεβρουαρίου 1905, σε σχέδια του αρχιτέκτονα Αλόις Τσένσκι (Alois Čenský). και ολοκληρώθηκε το 1907. Άνοιξε στο κοινό στις 24 Νοεμβρίου 1907 παρουσιάζοντας το έργο "Godiva" του Jaroslav Vrchlický.

Στο κτίριο υπάρχουν αρτ νουβό και αναγεννησιακά στοιχεία. Στην κεντρική πρόσοψη του θεάτρου είναι τοποθετημένα δύο φτερωτά αγάλματα, που το ένα κρατά ένα κράνος και ένα σπαθί και απεικονίζει την Τραγωδία ενώ το άλλο κρατά τον καθρέφτη της αλήθειας και μια μάσκα και απεικονίζει την Κωμωδία. Τα δύο αγάλματα είναι έργα του Μίλαν Χάβλιτσεκ (Milan Havlíček). 

Στη διάρκεια της ναζιστικής κατοχής της Τσεχίας οι θεατρικές παραστάσεις αρχικά απαγορεύτηκαν. Μετά την άρση του στρατιωτικού νόμου, τον Νοέμβριο του 1941, το θέατρο δόθηκε σε μια γερμανική κινηματογραφική εταιρία. Το φθινόπωρο του 1942 άρχισαν να ανεβαίνουν στο Θέατρο Βινόχραντι τσέχικες οπερέττες και αργότερα και δράματα. Με απόφαση της Διοίκησης του Προτεκτοράτου το Θέατρο Βινόχραντι εντάχθηκε στο Εθνικό Θέατρο με την ονομασία Θέατρο J.K. Tyl. Μετά την απελευθέρωση της Τσεχίας πήρε ξανά την προπολεμική ονομασία του, Δημοτικό Θέατρο στο Kralovske Vinohrady. Από το 1950 μέχρι τον Ιανουάριο του 1966 ήταν το Θέατρο του Τσεχοσλοβακικού Στρατού και από το Φεβρουάριο του 1966 φέρει την ονομασία που διατηρεί μέχρι σήμερα.
Χάρλεμ

Το Χάρλεμ είναι μια γειτονιά στο βόρειο τμήμα του δημοτικού διαμερίσματος Μανχάταν της Νέας Υόρκης. Οριοθετείται κατά προσέγγιση από τη λεωφόρο Φρέντερικ Ντάγκλας, τη Λεωφόρο Αγίου Νικολάου και το πάρκο Μόρνινγκσάιντ στα δυτικά. τον ποταμό Xάρλεμ και την 155η οδό στα βόρεια, την Πέμπτη Λεωφόρο στα ανατολικά και την 110η οδό στα νότια. Είναι μέρος του μεγαλύτερου Χάρλεμ, μιας περιοχής που περιλαμβάνει αρκετές άλλες γειτονιές και εκτείνεται δυτικά στον ποταμό Χάντσον , βόρεια στην 155η οδό, ανατολικά μέχρι τον Ανατολικό ποταμό και νότια στην 96η οδό.
Τζαμιάτ-ε Ισλαμί

Το Τζαμιάτ-Ε-Ισλαμί (ή αλλιώς Τζαμιατί Ισλαμί, , «Ισλαμική Κοινωνία»), γνωστό και με τη συντομευμένη μορφή Τζαμιάτ, είναι μουσουλμανικό πολιτικό κόμμα στο Αφγανιστάν. Πρόκειται για το παλαιότερο μουσουλμανικό πολιτικό κόμμα στο Αφγανιστάν, το οποίο ιδρύθηκε αρχικά ως φοιτητικός πολιτικός σύλλογος στο πανεπιστήμιο της Καμπούλ. Η πλειοψηφία των μελών του κόμματος είναι Τατζίκοι του βόρειου και δυτικού Αφγανιστάν. Έχει κοινοτιστική ιδεολογία βασισμένη στον ισλαμικό νόμο. Κατά τη διάρκεια του Σοβιετοαφγανικού πολέμου και του μετέπειτα εμφύλιου πολέμου του Αφγανιστάν κατά της κομμουνιστικής κυβέρνησης, το Τζαμιάτ-ε Ισλαμί ήταν μία από τις ισχυρότερες ομάδες μουτζαχεντίν. Ο Μπουρχανουντίν Ραμπανί ηγήθηκε του κόμματος (συμπεριλαμβανομένων των προδρόμων του) από το 1968 έως το 2011 και διετέλεσε Πρόεδρος του Ισλαμικού Κράτους του Αφγανιστάν από το 1992 έως το 2001 (εξόριστος από το 1996).
Montenegro Airlines

H Montenegro Airlines (μαυροβουνιακά: Монтенегро ерлајнс) είναι ο εθνικός αερομεταφορέας του Μαυροβουνίου. Η έδρα της αεροπορικής εταιρίας είναι στην Ποντγκόριτσα. Πραγματοποιεί πτήσεις σε όλη την Ευρώπη από το αεροδρόμιο της Ποντγκόριτσα και από το αεροδρόμιο Tivat .
Άμαθος

Ο Άμαθος (ή Ποταμός της Γερμασόγειας) είναι ποταμός της Κύπρου. Στην πορεία του ποταμού κατασκευάστηκε φράγμα το οποίο οδήγησε στη δημιουργία της Τεχνητής Λίμνης Γερμασόγειας, η οποία παρέχει νερό άρδευσης σε μια μεγάλη περιοχή.
Δημοκρατία του Ζακοπάνε

Ο όρος Δημοκρατία του Ζακοπάνε (πολωνικά: "Rzeczpospolita Zakopiańska") αναφέρεται σε έδαφος της Γαλικίας, με επίκεντρο την πόλη Ζακοπάνε (σήμερα ευρισκόμενο στα νότια της Πολωνίας), το οποίο δημιούργησε δικό του κοινοβούλιο, την «Εθνική Οργάνωση», στις 13 Οκτωβρίου 1918. Κύριος στόχος του συγκεκριμένου κοινοβουλίου ήταν η προσχώρηση σε ένα ανεξάρτητο πολωνικό κράτος.

Στις 30 Οκτωβρίου, η Δημοκρατία του Ζακοπάνε διακήρυξε την ανεξαρτησία της από την Αυστροουγγαρία. Προσαρτήθηκε στην προσφάτως ανεξαρτητοποιημένη Πολωνία στις 16 Νοεμβρίου 1918.

Πρόεδρος της συγκεκριμένης δημοκρατίας ήταν ο Πολωνός συγγραφέας Στέφαν Ζερόμσκι.
Δυναστεία των Λυσιμαχιδών

Η Δυναστεία των Λυσιμαχιδών είναι ένας ευγενής οίκος της Μακεδονίας. Ο Λυσίμαχος ήταν ένας από τους διαδόχους του Αλεξάνδρου Γ΄ του Μεγάλου και έγινε βασιλιάς της Θράκης, της Μ. Ασίας και της Μακεδονίας. Τα μέλη της δυναστείας έκαναν επιγαμίες με τους Πτολεμαίους της Αιγύπτου και όταν ο γιος του Λυσιμάχου δεν μπόρεσε να τον διαδεχθεί στη Μακεδονία, κατέφυγε στην Αίγυπτο. Εκεί θα γινόταν ο επόμενος φαραώ, όμως τελικά έγινε ηγεμόνας της Τελμησσού στη Λυκία της Μ. Ασίας, υποτελής των Πτολεμαίων. Τον διαδέχθηκε ο γιος του και ο εγγονός του. Από το 181 και μετά δεν υπάρχουν αναφορές για μέλη της δυναστείας.
Vsesvit

Το Vsesvit (, Βσεσβίτ) είναι ουκρανικό περιοδικό που εκδίδει αποκλειστικά μεταφράσεις της παγκόσμιας κλασικής και σύγχρονης λογοτεχνίας, καλύπτοντας διαφορετικές πτυχές της πολιτιστικής, καλλιτεχνικής, κοινωνικής και πολιτικής ζωής σε όλα τα μέρη του κόσμου. Η ουκρανική λέξη "Βσεσβίτ" μεταφράζεται ως "Σύμπαν".

Το Βσεσβίτ είναι το παλαιότερο και πιο αναγνωρισμένο ουκρανική λογοτεχνικό περιοδικό, το οποίο ιδρύθηκε το 1925 από τους εξέχοντες ουκρανούς συγγραφείς Βασίλ Ελλάν-Μπλακίτνι, Μίκολα Χβιλίοβι και Αλεξάντερ Ντοβζένκο. Το περιοδικό έχει μεταφράσει πάνω από 500 μυθιστορήματα, 1000 ποιητικές συλλογές, διηγήματα και θεατρικά έργα, εκατοντάδες δοκίμια, κριτικές, συνεντεύξεις με εξέχοντες συγγραφείς που έχουν γράψει σε πάνω από 84 γλώσσες στα πάνω από 80 χρόνια ύπαρξης του.

Το Ars Translationis, ένα διάσημο λογοτεχνικό βραβείο για να τιμήσει τον διάσημο ουκρανό μεταφραστή Μίκολα Λούκας, συστάθηκε από το περιοδικό Βσεσβίτ το 1995.

Χάρη στην τιτάνια προσπάθεια του προσωπικού του περιοδικού, το Βσεσβίτ ήταν το πρώτο περιοδικό που εισήγαγε πάρα πολλούς συγγραφείς στο ουκρανικό κοινό (καθώς και στο πρώην Σοβιετικό κοινό γενικότερα) και δημοσίευε μεταφράσεις στα ουκρανικά. Για ένα μεγάλο χρονικό διάστημα και για μια σειρά γενεών το Βσεσβίτ ήταν ένα είδος ανοίγματος και υπηρέτησε ως τακτική σύνδεση με τον "έξω κόσμο", ένα διάλειμμα από το σιδηρούν παραπέτασμα. Το Βσεσβίτ έδωσε αφορμή για μια σχολή Ουκρανών μελετητών και μεταφραστών γνωστοί στην Ουκρανία και στο εξωτερικό.
Ντράγκαν Νίκολιτς

Ο Ντράγκοσλαβ Νίκολιτς, γνωστός ως Ντράγκαν Νίκολιτς (σερβικά κυριλλικά: "Драган Николић"), γεννημένος στις 20 Ιουλίου 1943 στο Βελιγράδι της Γιουγκοσλαβίας και αποβιώσας στις 11 Μαρτίου 2016 στην ίδια πόλη, ήταν Σέρβος ηθοποιός.
BMW X4

330px|thumb|right|BMW X4 xDrive20d M Sport Automatic 2.0 του 2018.
Η BMW X4 είναι ένα compact πολυτελές SUV αυτοκίνητο που κατασκευάζεται από τη γερμανική αυτοκινητοβιομηχανία BMW από το 2014, στο εργοστάσιό της στη Νότια Καρολίνα των ΗΠΑ.
Βραισία

Στην ελληνική μυθολογία η Βραισία ήταν μια Κύπρια πριγκίπισσα, κόρη του βασιλιά Κινύρα και της Μεθάρμη. Η θεά Αφροδίτη, τιμώρησε τη Βραισία και τις αδελφές της (Λαογόρη και Ορσεδίκη) να εξασκούν την πορνεία στα περίχωρα της Αιγύπτου. Μετά την τιμωρία τους επέστρεψαν στην Κύπρο. Ο Κινύρας τις συγχώρεσε.

Η Βραισία ζήτησε από τον πατέρα της να της φτιάξει ένα δικό της παλάτι. Ο Κινύρας έφτιαξε ένα οικισμό τον οποίο ονόμασε "Βραισία" (σημερινά Βρέτσια). Στο κέντρο του οικισμού κατασκεύασε ναό της Αφροδίτης.
Βεύτσανη

Η Βεύτσανη ( ) είναι χωριό στη Βόρεια Μακεδονία. Είναι ο μόνος οικισμός και η έδρα του Δήμου Βεύτσανης.

Το χωριό βρίσκεται σε υψόμετρο 800-950 μέτρων πάνω από την επιφάνεια της θάλασσας. Βρίσκεται 14 χλμ. βορειοδυτικά της Στρούγκας. Συνορεύει με τα χωριά Οκτίστι, Ποτγκόρσι, Γκόρνα Μπελίσα και με την Αλβανία στα δυτικά.
Γαρύλλης

Ο Γαρύλλης είναι ποταμός της Κύπρου. Στην πορεία του ποταμού κατασκευάστηκε φράγμα το οποίο οδήγησε στη δημιουργία της Τεχνητής Λίμνης Πολεμιδιών, η οποία παρέχει νερό άρδευσης σε μια μεγάλη περιοχή.

Στο μέρος του ποταμού μετά την τεχνητή λίμνη έως και τη θάλασσα, έχει δημιουργηθεί το Γραμμικό Πάρκο Γαρύλλη το οποίο διασχίζει τους δήμους Λεμεσού και Κάτω Πολεμιδιών.
Φίλιπ Μπαντζάκ

Ο Φίλιπ Μπαντζάκ (τσέχικα: Filip Bandžak, : [ˈˈfɪˈlɪp banˈdʒak], 10 Σεπτεμβρίου 1983) είναι Τσέχος βαρύτονος τραγουδιστής της όπερας. Είναι ιδιαίτερα γνωστός για την ευελιξία των ερμηνειών του και την φωτεινή φωνή του με ένα βελούδινο στύλο.
Θεοχάρης Τσιόκας

Ο Θεοχάρης Τσιόκας (Χαλάστρα, 14 Νοεμβρίου 1955) είναι Έλληνας πολιτικός και πρώην βουλευτής. Έχει διατελέσει βουλευτής ΠΑΣΟΚ από το 1996 έως το 2004 και από το 2005 έως το 2009, στην εκλογική περιφέρεια Β΄ Θεσσαλονίκης. Ακόμη, διατέλεσε γενικός γραμματέας στα υπουργεία Εσωτερικών και Μεταφορών (2010-12).
Νέα Ακουιτανία

Η Νέα Ακουιτανία (γαλλικά: Nouvelle Aquitaine, προφέρεται Νουβέλ Ακιτέν) είναι μία από τις 18 διοικητικές περιοχές της Γαλλίας και βρίσκεται στα νοτιοδυτικά της χώρας. Η περιοχή δημιουργήθηκε την 1 Ιανουαρίου 2016, ως αποτέλεσμα του νόμου σχετικά με την τροποποίηση των περιοχών που ψηφίστηκε το 2014, με τη συγχώνευση τριών περιοχών: Ακουιτανία, Λιμουζέν και Πουατού-Σαράντ. Καλύπτει 84.061 τετραγωνικά χιλιόμετρα, που αντιστοιχεί περίπου στο 1/8 της χώρας και έχει πληθυσμό 5.935.603 κατοίκους. 

Είναι η μεγαλύτερη σε έκταση περιοχή στη Γαλλία. Αποτελείται από 12 νομούς και μεγαλύτερη πόλη και έδρα της περιοχής είναι το Μπορντώ, που μαζί με τα προάστια και την ευρύτερη περιοχή, αποτελεί την έβδομη μεγαλύτερη μητροπολιτική περιοχή της Γαλλίας. Η περιοχή διαθέτει 25 μεγάλα αστικά κέντρα, μεταξύ των οποίων τα μεγαλύτερα μετά το Μπορντώ είναι η Μπαγιόν, η Λιμόζ, το Πουατιέ, το Πω και η Λα Ροσέλ. Η αύξηση του πληθυσμού, ιδιαίτερα αισθητή στις παράκτιες περιοχές, κάνει την περιοχή μία από τις περισσότερο οικονομικά αναπτυσσόμενες στη Γαλλία. Η νέα περιοχή ξεπερνά την Ιλ-ντ-Φρανς και την Προβηγκία-Άλπεις-Κυανή Ακτή σε δημογραφικό δυναμισμό.

Ιστορικά, είναι ο «έμμεσος διάδοχος» της μεσαιωνικής Ακουιτανίας και εκτείνεται σε μεγάλο τμήμα του Δουκάτου της Ακουιτανίας.
Μοναστήρι του Ζμπράσλαβ

Το Κιστερκιανό Αβαείο του Ζμπράσλαβ(στα λατινικά: Aula Regia, στα τσέχικα: Zbraslavský klášter) βρίσκεται στην περιοχή Ζμπράσλαβ, στην Πράγα. 

Επρόκειτο για ένα από τα πιο σημαντικά μοναστήρια του Κιστερκιανού Τάγματος στο Βασίλειο της Βοημίας. Ιδρύθηκε το 1292 από το βασιλιά Βεγκέσλαο Β΄ της Βοημίας και έγινε η βασιλική νεκρόπολη για τα τελευταία μέλη του Οίκου των Πρεμυσλιδών. Καταργήθηκε από το Βασιλιά της Βοημίας και Αυτοκράτορα της Αγίας Ρωμαϊκής Αυτοκρατορίας Ιωσήφ τον Β’ το 1789. 

Ο πιο γνωστός αββάς (ηγούμενος) του μοναστηριού ήταν ο Πέτρος του Τσίταου (πεθ. 1339), ο οποίος έγραψε το Χρονικό του Ζμπράσλαβ (στα λατινικά: Chronicon Aulae Regiae). Το έργο αυτό αποτελεί τη πιο σημαντική ιστορική πηγή για την ιστορία της Βοημίας το πρώτο μισό του 14ου αιώνα. 
Το Μοναστήρι του Ζμπράσλαβ είναι γνωστό για την εικόνα της Παναγίας του Ζμπράσλαβ, που χρονολογείται το 14ο αιώνα.
Ευπραξία του Κιέβου

Η Ευπραξία του Κιέβου (~1067/1070 – 10 Ιουλίου 10 1109 μ.Χ.) (Λατινικά: Praxedis, Παλαιά Ανατολικά Σλαβικά: Еоупраксиа) ήταν μία σύζυγος Αυτοκράτειρα της Αγίας Ρωμαϊκής Αυτοκρατορίας. Ήταν η κόρη του Βσέβολοντ Α', Πρίγκιπα του Κιέβου και της Κιπτσάκας συζύγου του, Άννα Πολοβετσκάια. Παντρεύτηκε τον Ερρίκο Δ' της Γερμανίας και πήρε το όνομα Αδελαΐδα.
Γκουργκέν Μαχάρι

Ο Γκουργκέν Μαχάρι (αρμενικά: "Գուրգեն Մահարի", λογοτεχνικό ψευδώνυμο του Γκουργκέν Ατσεμιάν, αρμενικά: "Գուրգեն Աճեմյան", Βαν, Οθωμανική Αυτοκρατορία, 1 Αυγούστου 1903 - Λιθουανία, Σοβιετική Ένωση, 17 Ιουνίου 1969) ήταν Αρμένιος λογοτέχνης που ασχολήθηκε με την ποίηση και την πεζογραφία.
Οριστάνο

Το Οριστάνο (Ιταλικά ː "Oristano", Σαρδηνιακά ː "Aristanis") είναι Ιταλική πόλη και κοινότητα, πρωτεύουσα της της Ιταλικής επαρχίας του Οριστάνο, βρίσκεται στην κεντροδυτική Σαρδηνία στα βόρεια της πεδιάδας του Καμπιντάνο. Η έκταση της πόλης είναι 84.57 τετραγωνικά χιλιόμετρα και ο πληθυσμός 31.671 κάτοικοι σύμφωνα με Απογραφή (1 Ιανουαρίου 2018). Η οικονομία της πόλης στηρίζεται στον τουρισμό, στην γεωργία και στις μικρές βιομηχανίες.
Ρόννε

Το Ρόννε (δανικά: Rønne) είναι η μεγαλύτερη πόλη στο δανέζικο νησί Μπόρνχολμ στη Βαλτική Θάλασσα. Έχει πληθυσμό 13.579 κατοίκων (1 Ιανουαρίου 2015). Κάποτε ήταν δήμος από μόνο του από το 1970 έως το 2002, όταν το Μπόρνχολμ ήταν νομός (δανικά: Bornholms Amt) με έκταση 29,11 τετραγωνικά χιλιόμετρα, σήμερα είναι το διοικητικό κέντρο του δήμου Μπόρνχολμ. Από το 2018, 11.539 κάτοικοι ζουν στην Ενορία Ρόννε, η οποία είναι ένα στενό κομμάτι γης (αριθμός 16 στον χάρτη με τις ενορίες) στο δυτικότερο τμήμα του νησιού και απλώνεται προς βορρά και νοτίως περιλαμβάνοντας περίπου το ένα τρίτο της περιοχής του πρώην δήμου. Η Ενορία Κνούντσκερ αποτελούσε τον υπόλοιπο δήμο. Δεν κατοικούν όλοι οι κάτοικοι της Ενορίας Ρόννε (statistikbanken.dk/(πίνακας) KM1:αριθμός 400-7552) ή Κνούντσκερ (400-7553) στην πόλη (συνεχόμενη δομημένη περιοχή) Ρόννε.

Λόγω του φυσικού λιμανιού και της στρατηγικής του θέσης στη Βαλτική Θάλασσα, το Ρόννε έχει ενδιαφέρουσα ιστορία που εμπίπτει στη γερμανική και σουηδική επιρροή κατά την ανάπτυξή του ως αλιευτικός λιμένας ρέγγας. Σήμερα, με τα λιθόστρωτα δρομάκια, τα ξύλινα κατά το ήμισυ σπίτια και τα ενδιαφέροντα μουσεία του, προσελκύει επισκέπτες κυρίως από τη Δανία, τη Γερμανία, τη Σουηδία και την Πολωνία.
Άγγελος Παπαζαχαρίου

Ο Άγγελος Παπαζαχαρίου (1867 – 1938) ήταν Έλληνας φιλόλογος, Μακεδονομάχος και πολιτικός. Κατά τον Μακεδονικό Αγώνα υπηρέτησε ως εκπαιδευτικός και ως επιθεωρητής Δημοτικής Εκπαίδευσης. Η καταγωγή του ήταν από τον Σοχό Θεσσαλονίκης.

Κατά τον Μακεδονικό Αγώνα, ως καθηγητής Γυμνασίου στη συμπρωτεύουσα, συνεργάστηκε με τον Αθανάσιο Σουλιώτη – Νικολαΐδη, ο οποίος ήταν αρχηγός της Οργάνωσης Θεσσαλονίκης.

Εξελέγη βουλευτής Θεσσαλονίκης στις εκλογές που διεξήχθησαν τον Μάιο του 1915 και τον Δεκέμβριο του 1915 και το 1920. Με τη σύζυγό του, Σοφία, απέκτησαν τέκνα. 

Απεβίωσε στην Αθήνα στις 20 Φεβρουαρίου 1938 και κηδεύτηκε την επομένη από τον ιερό ναό του Αγίου Κωνσταντίνου Ομονοίας.
Αφροδίτη Σταμπουλή

Η Αφροδίτη Σταμπουλή (γεννήθηκε στις Σέρρες το 1959) είναι Ελληνίδα ιατρός και πολιτικός.

Στις ελληνικές βουλευτικές εκλογές του Ιουνίου 2012, εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια των Σερρών και επανεξελέγη στις επόμενες αναμετρήσεις έως το 2019.
Παγκόσμια Ημέρα Παιδικού Βιβλίου

Η Παγκόσμια Ημέρα Παιδικού Βιβλίου είναι μια εορτή που γιορτάζεται κάθε χρόνο στις 2 Απριλίου. Καθιερώθηκε από την Ι.Β.Β.Υ., τη Διεθνή Οργάνωση Βιβλίων για τη Νεότητα, το 1966, ημέρα των γενεθλίων του γνωστού Δανού παραμυθά Χανς Κρίστιαν Άντερσεν (2 Απριλίου 1805) και σκοπός της είναι να εμπνεύσει στα παιδιά την αγάπη για το διάβασμα και να κατευθύνει την προσοχή των μεγαλυτέρων στο παιδικό βιβλίο. Ο ετήσιος αυτός εορτασμός βοηθάει στην καλλιέργεια της φιλαναγνωσίας και κεντρίζει το ενδιαφέρον των παιδιών και των νέων για τα βιβλία.

Κατηγορία:Παγκόσμιες ημέρες
Χουάν Φεράντο

Ο Χουάν Φεράντο Φενόγ ("Juan Ferrando Fenoll," 2 Ιανουαρίου 1981, Βαρκελώνη) είναι Ισπανός προπονητής ποδοσφαίρου. Είναι ο τωρινός προπονητής του Βόλου.
Ιωάννης Βρεττός

Ο Ιωάννης Βρεττός ήταν Έλληνας δρομέας μεγάλων αποστάσεων. Αγωνίστηκε στους Θερινούς Ολυμπιακούς Αγώνες του 1896 στην Αθήνα. 

Ο Βρεττός ήταν ένας από τους 17 αθλητές που συμμετείχαν στον αγώνα μαραθωνίου. Τερμάτισε τέταρτος από τους συνολικά εννέα αθλητές που ολοκλήρωσαν τον αγώνα.
Γουόλτερ Κρέιν

Ο Γουόλτερ Κρέιν (Walter Crane, 15 Αυγούστου 1845 – 14 Μαρτίου 1915) ήταν Άγγλος καλλιτέχνης και εικονογράφος βιβλίων. Θεωρείται ο πιο σημαντικός ανάμεσα στους εικονογράφους βιβλίων της γενιάς του. 

Το έργο του Κρέιν χαρακτηριζόταν από πολύχρωμες και λεπτομερείς αρχές των μοτίβων του παιδιού μέσα στο κήπο που θα χαρακτηρίζουν πολλά παιδικά ροκ και ιστορίες για τις επόμενες δεκαετίες. Ήταν μέρος του κινήματος Τέχνες και Χειροτεχνία και παρήγαγε μια σειρά από πίνακες, εικονογραφήσεις, παιδικά βιβλία, κεραμικά πλακίδια και άλλες διακοσμητικές τέχνες. Ο Crane είναι επίσης γνωστός για τις δημιουργείες που συνδέονται με το διεθνές σοσιαλιστικό κίνημα.
Πανεπιστήμιο του Κραγκούγιεβατς

Το Πανεπιστήμιο του Κραγκούγιεβατς () είναι ένα δημόσιο πανεπιστήμιο στη Σερβία. Ιδρύθηκε το 1976 και είναι οργανωμένο σε 12 σχολές. Προσφέρει 118 προγράμματα σπουδών στους τομείς των φυσικών επιστημών και των μαθηματικών, στις κοινωνικές και ανθρωπιστικές επιστήμες, στις ιατρικές επιστήμες, τις επιστήμες μηχανικών και τις τέχνες. Οι φοιτητές του Πανεπιστημίου είναι εγγεγραμμένοι σε προπτυχιακά, μεταπτυχιακά ή διδακτορικά προγράμματα διαπολιτισμικής και επαγγελματικής εκπαίδευσης. 
μικρογραφία|224x224εσ|Ο θυρεός του Πανεπιστημίου
Το Πανεπιστήμιο του Κραγκούγιεβατς έχει εντάξει στη δομή του τις λειτουργίες όλων των σχολών και των οργανωτικών μονάδων (κέντρα, ινστιτούτα), εφαρμόζοντας την ιδιαίτερη πολιτική που στοχεύει στη συνεχή βελτίωση της τριτοβάθμιας εκπαίδευσης, στη βελτίωση της ποιότητας της διδασκαλίας, στην επιστημονική έρευνα και την καλλιτεχνική ανάπτυξη της νεολαίας, την εισαγωγή των μαθητών στον χώρο της επιστημονικής έρευνας, καθώς και τη δημιουργία των αντικειμενικών προϋποθέσεων για τη λειτουργία και την ανάπτυξη του Πανεπιστημίου. Για τη διαμονή των φοιτητών του Πανεπιστημίου διατίθενται πέντε φοιτητικές εστίες - δύο στο Κραγκούγιεβατς, και από μία στις περιοχές Ούζιτσε, Τσάτσακ και Κράλιεβο, που μπορούν να φιλοξενήσουν έως και 1.000 φοιτητές.
Επιστημονικό Κέντρο της Πέτνιτσα

μικρογραφία|267x267εσ|Το Επιστημονικό Κέντρο της Πέτνιτσα
Το Επιστημονικό Κέντρο της Πέτνιτσα (Σερβικά, Κυριλλικά: "Истраживачка станица Петница", Σερβικά λατινικά: "Istraživačka stanica Petnica") είναι ένας ανεξάρτητος και μη κερδοσκοπικός οργανισμός για εξωσχολικές, τυπικές και άτυπες, επιστημονικές δραστηριότητες, που βρίσκεται κοντά στο Βάλιεβο Σερβίας. Το Επιστημονικό Κέντρο έχει διοργανώσει περισσότερα από 3000 προγράμματα (σεμινάρια, εργαστήρια, ερευνητικές κατασκηνώσεις, συνέδρια, κ.α.) από την έναρξη λειτουργίας του, για περίπου 50.000 σπουδαστές και καθηγητές φυσικών επιστημών από 15 κλάδους της επιστήμης, της τεχνολογίας και των ανθρωπιστικών επιστημών, με περισσότερους από 7.000 λέκτορες.
αριστερά|μικρογραφία|319x319εσ|Ορισμένα από τα κτίρια του Επιστημονικού Κέντρου της Πέτνιτσα
Απάμα Γ΄

Η Απάμα Γ΄ (3ος - 2ος αιώνας π.Χ.) ήταν βασίλισσα της Βιθυνίας κατά την ελληνιστική περίοδο. Ήταν Ελληνίδα στην καταγωγή, μέλος της Δυναστείας των Αντιγονιδών, βασιλέων της Μακεδονίας.
Νεμάνια Μιλόγεβιτς

O Νεμάνια Μιλόγεβιτς ("Nemanja Milojević," σερβικά κυριλλικά: Немања Милојевић, γενν. 23 Φεβρουαρίου 1998) είναι Έλληνας-Σέρβος ποδοσφαιριστής, ο οποίος αγωνίζεται ως πλάγιος μέσος για τον Πανιώνιο.
BMW X7

Η BMW X7 είναι ένα μεγάλο πολυτελές SUV αυτοκίνητο που κατασκευάζεται από τη γερμανική αυτοκινητοβιομηχανία BMW από τον Μάρτιο του 2019. Είναι η ναυαρχίδα των μοντέλων SAV (Sport Activity Vehicle) της BMW, όπως ονομάζει η εταιρεία αυτή τα δικά της SUV. Ο κυριότερος ανταγωνιστής του X7 είναι η Mercedes-Benz GLS-Class X167, που μπήκε στην παραγωγή τον Οκτώβριο του 2019, ως μοντέλο 2020. Είναι αξιοσημείωτο ότι και τα δύο αυτά μοντέλα κατασκευάζονται στις ΗΠΑ και προορίζονται κυρίως για τη Βόρεια Αμερική, καθώς σχεδιάστηκαν επίσημα κυρίως για αυτήν, όπως φαίνεται και από τις μεγάλες διαστάσεις τους. Επίσημα εξάγονται και στην Ευρώπη και σε άλλες ηπείρους, αλλά σε πολύ μικρότερα νούμερα. Άλλοι πρακτικοί ανταγωνιστές τους (όλα μεγάλα και πολυτελή SUV μήκους άνω των 5 μέτρων) είναι τα Audi Q7, Cadillac Escalade, Lincoln Navigator, Lexus LX και Toyota Sequoia.
Αστεροσκοπείο Τάρτου

Το Αστεροσκοπείο Τάρτου (Εσθονικά: Tartu Observatoorium) είναι η μεγαλύτερη εγκατάσταση για αστρονομικές παρατηρήσεις στην Εσθονία. Από την 1 Ιανουαρίου 2018 αποτελεί Ινστιτούτο του Πανεπιστημίου του Τάρτου. Αυτό το ξενοδοχείο βρίσκεται στον λόφο Τοραβέρε, περίπου 20 χιλιόμετρα νότια-δυτικά του Τάρτου στο Νόο Πάρις, Επαρχία Τάρτου. Το παλαιό αστεροσκοπείο του Τάρτου που βρισκόταν στο κέντρο της ομώνυμης πόλης έγινε γνωστό διεθνώς από τον Φρίντριχ Γκέοργκ Βίλχελμ φον Στρούβε και το Γεωδαιτικό Τόξο Στρούβε του οποίου αποτέλεσε το πρώτο σημείο αναφοράς.
BMW Z

Τα μοντέλα της BMW Z είναι μια σειρά από αυτοκίνητα roadster που παράγονται από τη γερμανική αυτοκινητοβιομηχανία BMW. Το αρχικό Z προέρχεται από τη γερμανική λέξη zukunft (Γερμανικά για το "μέλλον") και έχει παραχθεί σε τέσσερις διαφορετικές σειρές με πέντε γενιές, που αποτελούνται από roadster, coupé, σπορ αυτοκίνητα και άλλες παραλλαγές εκδοχών.

Η εισαγωγή του M Coupé και του M Roadster στη γραμμή Z3 σηματοδότησε την πρώτη σειρά της σειράς Z που διέθετε μία εξαιρετικά αποδοτική BMW M έκδοση. Η πρώτη γενιά Z4 συνέχισε να προσφέρει τις εκδοχές M Coupé και M Roadster, προτού διακοπεί στην τρίτη γενιά Z4 E89.
Γελένα Καρλέουσα

Η Γελένα Καρλέουσα (, 17 Αυγούστου 1978) είναι pop-folk τραγουδίστρια.
Δήμος Οχρίδας

Ο Δήμος Οχρίδας () είναι δήμος στο ανατολικό μέρος της Βόρειας Μακεδονίας. Αποτελεί μέρος της Νοτιοδυτικής Στατιστικής Περιφέρειας. Οχρίδα ονομάζεται επίσης η πόλη στην οποία βρίσκεται η έδρα του Δήμου Οχρίδας.
Καδμεία

μικρογραφία|275x275εσ|Ερείπια της Καδμείας.
Η Καδμεία ήταν η ακρόπολη της αρχαίας Θήβας, η οποία πήρε το όνομά της από τον Κάδμο, τον θρυλικό ιδρυτή της Θήβας. Η περιοχή θεωρείται ότι έχει κατοικηθεί τουλάχιστον από την πρώιμη Εποχή του Χαλκού, αν και η ιστορία του οικισμού μπορεί να χρονολογηθεί αξιόπιστα μόνο από την ύστερη Μυκηναϊκή περίοδο (γύρω στο 1400 π.Χ.).

Η σύγχρονη πόλη της Θήβας

Η σύγχρονη πόλη της Θήβας είναι χτισμένη στη θέση της αρχαίας Θήβας, μίας από τις σημαντικότερες πόλεις της αρχαιότητας. Η περιοχή κατοικήθηκε στους νεολιθικούς χρόνους και άκμασε ιδιαίτερα κατά τη Μυκηναϊκή εποχή. Σε απόσταση 75 χιλιομέτρων από την Αθήνα, στη Μυκηναϊκή ακρόπολη της Θήβας, την Καδμεία, τα ερείπια του αρχαίου πολιτισμού είναι ακόμη ορατά. Η οχύρωση ήταν κατασκευασμένη από ογκόλιθους πάνω στο φυσικό βράχο. Μόνο λίγα τμήματα του τείχους διατηρούνται σήμερα.

Από τα σημαντικότερα μνημεία της είναι το Μυκηναϊκό Ανάκτορο, ο ναός του Ισμηνίου Απόλλωνα και οι πύλες της Καδμείας.

Οι επτά πύλες της Καδμείας (Επτάπυλη Θήβα) 

Την Καδμεία περιέβαλε τείχος, που οχύρωνε την ακρόπολη. Ήταν κτισμένη πάνω σε επτά λόφους (επτάλοφη). Υπήρχε και δεύτερο τείχος που περιέβαλε την κάτω πόλη. Στο τείχος της Καδμείας υπήρχαν επτά πύλες: οι Ηλέκτρες, οι Ομολοϊδες, οι Προιτίδες, οι Ωγύγιες ή Βοραίες, οι Νηίστες, οι Ύψιστες και οι Ογκαίες. Από αυτές έχουν εντοπισθεί οι Ηλέκτρες, απ’ όπου ξεκινούσε ο δρόμος προς την Αθήνα και τμήμα του μυκηναϊκού τείχους, στο ύψος που θα ήταν οι Προιτίδες Πύλες κατά τους κλασικούς χρόνους. Οι υπόλοιπες πύλες τοποθετούνται με βάση τις εξόδους της πόλης προς διάφορα σημεία της Βοιωτίας.

Με βάση τα δεδομένα των ανασκαφών, η γραμμή του μυκηναϊκού περιβόλου χαράσσεται σε ολόκληρη την ανατολική πλευρά της Θήβας, από τις Ηλέκτρες ως τις Προιτίδες πύλες, με απόλυτη ασφάλεια και ακρίβεια.

Οι Ηλέκτρες ήταν οι κυριότερες πύλες της αρχαίας Θήβας, καθώς από αυτές περνούσε ο δρόμος που ερχόταν από την Αθήνα μέσω των Πλαταιών. Φέρουν την ονομασία τους από την Ηλέκτρα, κόρη του Άτλαντα, την οποία διάφορες μυθολογικές παραδόσεις παρουσίαζαν ως πεθερά του Κάδμου, μητέρα της Αρμονίας, που ήταν η γυναίκα του Κάδμου. Τα σημερινά ερείπια ανήκουν στους ελληνιστικούς χρόνους. Σύμφωνα με τον μύθο, έξω από τις Ηλέκτρες πύλες έγινε η επική μονομαχία Ετεοκλή και Πολυνείκη.
Aerotrans Airlines

Η Aerotrans Airlines ήταν διεθνής αεροπορική εταιρεία η οποία είχε έδρα την Κύπρο. Ο κωδικός ΙΑΤΑ της εταιρείας ήταν ο 6F και ο κωδικός ICAO ήταν ο PFO. 

Η εταιρεία ξεκίνησε το έργο της το 1999 και έκλεισε τρία χρόνια αργότερα, το 2002.
Γιώργος Μύγας

Ο Γιώργος Μύγας (7 Απριλίου 1994) είναι Έλληνας επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για την ομάδα του Λεβαδειακού.
Ζιρόντ

Ο όρος Ζιρόντ μπορεί να αναφέρεται σε:

* Ζιρόντ (νομός), νομός της νοτιοδυτικής Γαλλίας
* Λέσχη των Γιρονδίνων (από τη Ζιρόντ), κύρια ομάδα στη Γαλλική Επανάσταση
* Εκβολές της Ζιρόντ, πλωτό τμήμα στη Ζιρόντ
Μοναστήρι Χρυσορρογιάτισσας

Το Μοναστήρι Χρυσορρογιάτισσας είναι μοναστήρι αφιερωμένο στην Παναγία της Χρυσής Ροδιάς, το οποίο βρίσκεται περίπου 42 χιλιόμετρα βορειοανατολικά της Πάφου της νότιας Κύπρου, σε υψόμετρο περίπου 2.700 μέτρων. Ιδρύθηκε από τον μοναχό Ιγνάτιο που έζησε τον 12ου αιώνα. Βρίσκεται 1.5 χλμ. από το σημερινό χωριό Παναγιά, γενέτειρα του αείμνηστου Αρχιεπισκόπου Μακαρίου. Το σημερινό κτίριο χρονολογείται από το 1770.

Στις 15 Αυγούστου διεξάγονται κάθε χρόνο εορταστικές εκδηλώσεις προς τιμήν της Παναγίας. Στα μέσα της δεκαετίας του 1980, το παλιό οινοποιείο του μοναστηριού άνοιξε εκ νέου και τώρα λειτουργεί σε εμπορική βάση παράγοντας κρασιά από τα αμπέλια του μοναστηρίου.
Κώστας Σταυροθανασόπουλος

Ο Κώστας Σταυροθανασόπουλος (6 Φεβρουαρίου 1992) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός μέσος ή επιθετικός για τη Βάασαν Παλοσέουρα.
Σταύρος Δαϊλάκης

Ο Σταύρος Δαϊλάκης (1955-24 Ιουνίου 2021)) ήταν Έλληνας πολιτικός. 

Γεννήθηκε στις 7 Φεβρουαρίου 1955 στο Δοξάτο. Μετά τις σπουδές του στην Οικονομική Σχολή Θεσσαλονίκης, εργάστηκε στην Εμπορική Τράπεζα της Ελλάδος (1981-1985) και στη συνέχεια στην Τράπεζα της Κρήτης. Ήταν δήμαρχος του Δοξάτου το 1987 και από το 1990 έως το 1994 . 

Συμμετείχε στην πολιτική με τη Νέα Δημοκρατία. Εκλέχτηκε για πρώτη φορά στο Ελληνικό Κοινοβούλιο στην εκλογική περιφέρεια Δράμας στις βουλευτικές εκλογές του 2000. Επανεξελέγη στις εκλογές του 2004 και πάλι το 2007. Τον Σεπτέμβριο του 2007 έγινε Αντιπρόεδρος του Κοινοβουλίου (Κοσμητόρας της Βουλής). 

Σε δηλώσεις του στις 30 Σεπτεμβρίου 2008, άσκησε κριτική στη κυβέρνηση Καραμανλή και τους συμβούλους του τότε Πρωθυπουργού για σκάνδαλα που αφορούσαν την κυβέρνηση, όπως η υπόθεση της Μονής Βατοπεδίου), με αποτέλεσμα τη διαγραφή του από το κόμμα. Κατόπιν έγινε ανεξάρτητος. Στις 3 Οκτωβρίου 2008 ζήτησε συγγνώμη από τον πρωθυπουργό δηλώνοντας ότι είναι έτοιμος να παραιτηθεί εάν δεν γίνει δεκτός. Οι απολογίες έγιναν δεκτές στις 8 Οκτωβρίου. Ο Δαϊλάκης επανεντάχθηκε στην κοινοβουλευτική πλειοψηφία. 

Ο Σταύρος Δαϊλάκης ήταν διαζευγμένος και είχε ένα γιο. Πέθανε στις 24 Ιουνίου 2021 σε ηλικία 66 ετών.
Τορτολί

Η Τορτολί (Σαρδηνιακά : "Tortolì o Tortuelie") είναι η πρωτεύουσα της Ιταλικής επαρχίας της Ολιάστρα στην Σαρδηνία μαζί με την Λανουζέι, βρίσκεται στο κέντρο των ανατολικών ακτών του νησιού. Η έκταση της πόλης σύμφωνα με την απογραφή του 2018 είναι 33.97 τετραγωνικά χιλιόμετρα και ο πληθυσμός 11.081 κάτοικοι, η πυκνότητα του πληθυσμού είναι 280 κάτοικοι ανά τετραγωνικό χιλιόμετρο. Το γειτονικό χωριό Αρμπατάξ διαθέτει το αεροδρόμιο που συνδέει το νησί με την Ιταλία και την ηπειρωτική Ευρώπη. Το αεροδρόμιο δεν λειτούργησε το 2012 χάρη σε εργασίες επέκτασης της προβλήτας. 

Η πόλη κατοικήθηκε συνεχώς από την Νεολιθική εποχή, την κατέλαβαν διαδοχικά οι Φοίνικες, η Ρωμαϊκή αυτοκρατορία, οι Βάνδαλοι και η Βυζαντινή αυτοκρατορία, από τον 10ο μέχρι τον 13ο αιώνα ανήκε στην "Δικαιοδοσία του Κάλιαρι". Η Τορτολί έγινε επικεφαλής 27 χωριών (1807) αλλά η πρωτεύουσα της επαρχίας μετακινήθηκε στο Λανουζέι (1921), ενσωματώθηκε αρχικά στην Επαρχία του Κάλιαρι (1859) και κατέληξε στην Επαρχία της Ολιάστρα. Το αεροδρόμιο του Αρμπατάξ βομβαρδίστηκε από τις Συμμαχικές δυνάμεις και θανατώθηκαν 13 άνθρωποι.
Λουμπάμπο Μουσόντα

Ο Λουμπάμπο Μουσόντα ("Lubambo Musonda," 1 Μαρτίου 1995) είναι Ζαμπιανός επαγγελματίας ποδοσφαιριστής, ο οποίος αγωνίζεται ως αριστερός πλάγιος μέσος για την πολωνική Σλασκ Βρότσλαβ.
Ιωάννης Ζερβός

Ο Ιωάννης Ζερβός (1874 ή 1875–1943 ή 1944) ήταν Έλληνας λόγιος, λογοτέχνης και λεξικογράφος.
Ρουκετοπόλεμος

Ο ρουκετοπόλεμος είναι τοπική παραδοσιακή εκδήλωση, η οποία διεξάγεται κάθε Πάσχα στην κωμόπολη Βροντάδος στη Χίο. Είναι μια ελληνική παραλλαγή της ρίψης πυροτεχνημάτων στα μεσάνυχτα πριν την Κυριακή του Πάσχα. Δύο αντίπαλες ενορίες στην πόλη ξεκινούν ρουκετοπόλεμο πετώντας δεκάδες χιλιάδες ρουκέτες, με στόχο η μία να χτυπήσει το καμπαναριό της εκκλησίας από την άλλη πλευρά. Οι ρουκέτες είναι ξύλινα ραβδιά γεμισμένα με μείγμα που περιλαμβάνει πυρίτιδα.μικρογραφία|180x180εσ|"Ρουκετοπόλεμος"
Οι δύο αντίπαλες ενορίες είναι οι εκκλησίες Αγίου Μάρκου και Παναγίας Ερυθιανής. Έχουν χτιστεί στις άκρες δύο λόφων, περίπου 400 μέτρα μακριά η μία από την άλλη. Τα άμεσα χτυπήματα για κάθε καμπαναριό υποτίθεται ότι υπολογίζονται για να καθοριστεί ο νικητής την επόμενη μέρα, αλλά κάθε ενορία πάντα υποστηρίζει ότι κέρδισε. Το αποτέλεσμα από αυτή τη φαινομενική διαφωνία είναι ότι και οι δύο κοινότητες συμφωνούν να διευθετήσουν το σκορ του επόμενου έτους και έτσι η αντιπαλότητα διαιωνίζεται. Τα κτίρια των εκκλησιών και τα γύρω κτίρια πρέπει να προστατευτούν με φύλλα μετάλλων και πλέγμα για την περίσταση. Αρκετοί κάτοικοι είναι κατά του εθίμου, αλλά είναι μια σημαντική πηγή τουριστικού εισοδήματος για την περιοχή.

Η προέλευση αυτού του γεγονότος είναι ασαφής, αλλά η τοπική παράδοση θεωρεί ότι ξεκίνησε να διεξάγεται στην Οθωμανική εποχή. Σύμφωνα με την τοπική παράδοση, παλαιότερα οι ρίψεις γίνονταν με πραγματικά κανόνια, αλλά οι οθωμανικές αρχές απαγόρευσαν την χρήση τους το 1889.Το γεγονός ακυρώθηκε για το 2016, λόγω καταγγελιών από τους ντόπιους για υλικές ζημιές, αλλά επανήλθε το 2017, με περιορισμούς σχετικά στη διάρκεια του γεγονότος και τις ρουκέτες που θα ριχθούν.
Η παρθένα σύζυγος

Η παρθένα σύζυγος (Ισπανικά: "La esposa virgen") είναι τηλενουβέλα μεξικανικής παραγωγής του 2005. Βασισμένη στην ραδιονουβέλα "Tormenta de pasiones" ("Θυελλώδη πάθοι"). 

Πρωταγωνιστούν Αδέλα Νοριέγα, Χόρχε Σαλίνας και Σέρχιο Σεντέλ.
Λιβανέζοι στην Ελλάδα

Οι Λιβανέζοι στην Ελλάδα περιλαμβάνουν μετανάστες και απογόνους μεταναστών από το Λίβανο. Στην Ελλάδα ζουν περίπου 30.000 άτομα λιβανέζικης καταγωγής. Η μετανάστευση από το Λίβανο στην Ελλάδα ξεκίνησε από το 1975, κατά τη διάρκεια του Λιβανικού Εμφυλίου Πολέμου. Οι περισσότεροι Λιβανέζοι ήρθαν από την επαρχία Κούρα στο Βόρειο Λίβανο, όπου οι περισσότεροι κάτοικοι είναι Ελληνορθόδοξοι. Κατά τη διάρκεια του εμφυλίου πολέμου, ο αριθμός των Λιβάνου ήταν υψηλότερος, ωστόσο μετά το τέλος του πολέμου πολλοί επέστρεψαν στο Λίβανο.
Γενική Αστυνομική Διεύθυνση Αττικής

Η Γενική Αστυνομική Διεύθυνση Αττικής (ΓΑΔΑ) είναι διοικητική μονάδα της Ελληνικής Αστυνομίας, η οποία εδρεύει στην Αθήνα. Έχει περιγραφεί ως το αθηναϊκό ισοδύναμο της Σκότλαντ Γιαρντ.

Το 2012, ακτιβιστές που διαμαρτύρονταν κατά της Χρυσής Αυγής ισχυρίστηκαν ότι βασανίστηκαν στην έδρα της ΓΑΔΑ.
Πάστρικ

Το Πάστρικ (, , "Paštrik") είναι βουνό στο Κοσσυφοπέδιο και την Αλβανία. Η κορυφή του βρίσκεται στη μεθόριο των δύο κρατών και έχει υψόμετρο 1.986 μ.. Ο Λευκός Δρίνος περνά κατά μήκος του.
Λα Φλες

Η Λα Φλες (γαλλικά: "La Flèche") είναι γαλλική κοινότητα που βρίσκεται στο νότιο τμήμα του νομού Σαρτ, στη διοικητική περιοχή Περιοχή του Λίγηρα. Είναι υπονομαρχία του νομού και κέντρο της ευρύτερης περιοχής.

Έχει πληθυσμό 15.163 κατοίκους σύμφωνα με την απογραφή του 2016, που την καθιστά δεύτερη πιο πυκνοκατοικημένη κοινότητα στο νομό μετά την πρωτεύουσα Λε Μαν. Είναι χτισμένη στις όχθες του Λουάρ, παραπόταμο του Σαρτ, και χαρακτηρίζεται από πυκνό υδρογραφικό δίκτυο.

Οι κάτοικοι ονομάζονται Φλεσουά και Φλεσουάζ.
Χρυσό Μετάλλιο της Βουλής των Ελλήνων

Το Χρυσό Μετάλλιο της Βουλής των Ελλήνων είναι η ανώτατη διάκριση του Ελληνικού Κοινοβουλίου. Απονέμεται από τον Πρόεδρο της Βουλής. Στο μετάλλιο απεικονίζεται ο Περικλής.
Ιβάνα Τίκβιτς

Η Ιβάνα Τίκβιτς ("Ivana Tikvić," 20 Μαρτίου 1994) είναι Κροάτισσα επαγγελματίας καλαθοσφαιρίστρια, η οποία αγωνίζεται ως σέντερ για τον Ολυμπιακό.
Αράμ Α΄

O Αράμ Α΄ (, ) είναι ο επικεφαλής του Αρμενικού Καθολικάτου της Κιλικίας της Αρμενική Αποστολική Εκκλησία από το 1994. Γεννήθηκε στις 8 Μαρτίου 1947 στη Βηρυτό. Κατοικεί στην Αντήλιο του Λιβάνου.
Αρμενικό Καθολικάτο της Κιλικίας

Το Αρμενικό Καθολικάτο της Κιλικίας () είναι μια επισκοπική έδρα της Αρμενική Αποστολική Εκκλησία. Από το 1930, το Αρμενικό Καθολικάτο της Κιλικίας έχει την έδρα του στην Αντήλιο, Λίβανος. Επικεφαλής είναι του Αρμενικού Καθολικάτου της Κιλικίας της Αρμενικής Αποστολικής Εκκλησίας από το 1995 είναι ο Αράμ Α΄.
Μοχάμεντ Ομάρ

Ο Μουλάς Μοχάμεντ Ομάρ (παστού: ملا محمد عمر), γνωστός και ως Μουλά Ομάρ, (περ. 1960, Νοντέχ, Κανταχάρ–23 Απριλίου 2013, Καράτσι, Πακιστάν) ήταν ο ανώτατος ηγέτης του κινήματος των Ταλιμπάν και ηγέτης και δικτάτορας του Αφγανιστάν από το 1996 έως την πτώση των Ταλιμπάν το 2001. 

Ξεκινώντας από την αμερικανική εισβολή το 2001, ήταν ένα από τα πλέον καταζητούμενα άτομα από τις αμερικανικές αρχές ως αυτός που υπέθαλπε τον Οσάμα μπιν Λάντεν και την τρομοκρατική του οργάνωση Αλ Κάιντα. Ο Ομάρ λέγεται ότι κρυβόταν στο Πακιστάν μετά την απομάκρυνσή του το 2001.

Παρά την πολιτική του θέση και παρά το γεγονός ότι ήταν ένας από τους πλέον καταζητούμενους τρομοκράτες παγκοσμίως, ελάχιστα στοιχεία είναι γνωστά για αυτόν. Ελάχιστοι αξιωματούχοι των Ταλιμπάν τον συνάντησαν. Ο Ομάρ, σύμφωνα με ορισμένες πηγές ήταν μονόφθαλμος και αναλφάβητος. Κατά τη διάρκεια της εξουσίας του ως «εμίρης» του Αφγανιστάν, ο Ομάρ έφυγε λίγες φορές από την Κανταχάρ και σπάνια συνάντησε μη μουσουλμάνους. Το μεγαλύτερο μέρος της επικοινωνίας μεταξύ του καθεστώτος και του υπόλοιπου κόσμου γινόταν μέσω του υπουργού εξωτερικών Βακίλ Αχμέντ Μουταβακίλ. Δεν υπάρχουν επίσημες φωτογραφίες του Ομάρ. Μια φωτογραφία που προηγουμένως θεωρήθηκε πως αναπαριστούσε τον Ομάρ αποκαλύφθηκε αργότερα ότι αναπαριστούσε διαφορετικό άτομο. Όλα αυτά έκαναν τον Ομάρ να θεωρείται ως προσωπικότητα φάντασμα ακόμη και από πολλούς Ταλιμπάν.

Μετά την πτώση των Ταλιμπάν το 2001 αποκαλύφθηκε μία φήμη πως ο Ομάρ είτε σκοτώθηκε στις μάχες είτε μόνος του. Το πιο πιθανό σενάριο ωστόσο ήταν πως ο Ομάρ διέφυγε μαζί με άλλους υψηλόβαθμους Ταλιμπάν στα σύνορα Αφγανιστάν-Πακιστάν. Στις 29 Ιουλίου 2015 αναφέρθηκε, σύμφωνα με αφγανικές κρατικές πηγές, ότι ο Ομάρ είχε πεθάνει σε νοσοκομείο του Πακιστάν τον Απρίλιο του 2013. Και οι ίδιοι οι Ταλιμπάν επιβεβαίωσαν τον θάνατο. Σύμφωνα με πηγές των Ταλιμπάν από το Κατάρ, ο Ομάρ πέθανε στις 23 Απριλίου 2013.
Τάγμα προ μερίτο Μελιτένσι

δεξιά|χωρίς-πλαίσιο
Το Τάγμα προ μερίτο Μελιτένσι είναι ένα τάγμα αξίας του Κυρίαρχου Στρατιωτικού Τάγματος της Μάλτας. Καθιερώθηκε το 1920. Απονέμεται σε πρόσωπα που τίμησαν το Κυρίαρχο Στρατιωτικό Τάγμα της Μάλτας, προώθησαν χριστιανικές αξίες και φιλανθρωπίες, όπως ορίζονται από την Καθολική Εκκλησία. Σε αντίθετη με τους Ιππότες ή τις Ντέιμς του Τάγματος της Μάλτας (που είναι στρατιωτικά τάγματα ιπποσύνης), η απονομή του Τάγμα προ μερίτο Μελιτένσι δεν απαιτεί θρησκευτική τελετή, δεν απαιτεί όρκο και δεν απαιτεί την ανάληψη καμιάς θρησκευτικής δέσμευσης. Για το λόγο αυτό μπορεί να παραχωρηθεί και σε πρόσωπα που δεν είναι καθολικοί. Ανάμεσα στους παραλήπτες είναι οι Ρόναλντ Ρήγκαν και Τζορτζ Μπους (πρεσβύτερος).

Το τάγμα περιλαμβάνει τρεις βαθμίδες: το περιδέραιο, ο σταυρός και το μετάλλιο.
Μόνο Για Μας

Το "Μόνο Για Μας" ήταν η Κυπριακή συμμετοχή στο Διαγωνισμό Τραγουδιού Γιουροβίζιον 1996. Τραγουδήθηκε στα ελληνικά από τον Κωνσταντίνο.

Το τραγούδι παίχτηκε πέμπτο στη σειρά, μετά τον Ο Μονίζ της Πορτογαλίας με το τραγούδι "O meu coração não tem cor" και πριν από τη Μίριαμ Κριστίν της Μάλτα με το τραγούδι "In A Woman's Heart". Στο κλείσιμο της ψηφοφορίας, έλαβε 72 πόντους και τερμάτισε 9ο.

Στο τραγούδι, ο Χριστοφόρου λέει στην εραστή του ότι το βράδυ υπάρχει "μόνο για μας".

Ο Χριστοφόρου επανεμφανίστηκε αργότερα (το 2002), ως μέρος των One με το τραγούδι "Gimme" και το 2005 με το τραγούδι Έλα Έλα.

Ο επόμενος Κύπριος εκπρόσωπος, στα πλαίσια του διαγωνισμού του 1997, ήταν οι Χαρά και Ανδρέας Κωνσταντίνου με το "Μάνα Μου".
Γιαουχένι Καράλιοκ

Ο Γιαουχένι Καράλιοκ (γεν. 9 Ιουνίου 1996) είναι Λευκορώσος αθλητής της ποδηλασίας. Κατέκτησε το χρυσό μετάλλιο στο αγώνισμα του σκρατς στο Παγκόσμιο Πρωτάθλημα Ποδηλασίας Πίστας 2018. Στο ίδιο αγώνισμα ήταν τρίτος στους Ευρωπαϊκούς Αγώνες 2019.
Μάχη της Αμμοχώστου

Η Μάχη της Αμμοχώστου ήταν μάχη κατά την διάρκεια του απελευθερωτικού αγώνα της Κύπρου. Έλαβε χώρα το διήμερο 20-21 Νοεμβρίου 1955, στην Αμμόχωστο. Στην μάχη ενεπλάκησαν Βρετανικά στρατεύματα και μέλη της ΕΟΚΑ, η οποία κέρδισε.
Ετιέν Κλαβιέρ

Ο Ετιέν Κλαβιέρ (Étienne Clavier, 26 Δεκεμβρίου 1762 Λυών – 18 Νοεμβρίου 1817 Παρίσι ) ήταν Γάλλος δικαστικός, λόγιος και φίλος του Αδαμάντιου Κοραή.
Γκόρνταν Πέτριτς

Ο Γκόρνταν Πέτριτς ("Gordan Petrić," σερβικά κυριλλικά:Гордан Петрић, 30 Ιουλίου 1969) είναι Σέρβος πρώην επαγγελματίας ποδοσφαιριστής και νυν προπονητής ποδοσφαίρου. Ήταν ο προπονητής της ΑΕΛ μέχρι τον Αύγουστο του 2019.
Παγκύπρια Συντεχνία Δημοσίων Υπαλλήλων

Η Παγκύπρια Συντεχνία Δημοσίων Υπαλλήλων είναι συνδικάτο στην Κύπρο. Ιδρύθηκε το 1927 ως Ένωση Δημόσιας Υπηρεσίας της Κύπρου. Είναι συνδεδεμένη με τη Διεθνή των Δημόσιων Υπηρεσιών. Εδρεύει στη Λευκωσία και πρόεδρος είναι ο Γλαύκος Χατζηπέτρου, ενώ έχει 15.000 μέλη.
A Bola

Η A Bola () είναι πορτογαλική αθλητική εφημερίδα, με εκδοτική έδρα τη Λισαβόνα.
Ελ-Κόκκα

To Ελ-Κόκκα (αγγλικά: El-Khokha, αραβικά: الخوخه‎) είναι μία από τις νεκροπόλεις που σχηματίζουν την αρχαία Νεκρόπολη των Θηβών η οποία αποτελεί Μνημείο Παγκόσμιας Πολιτιστικής Κληρονομιάς της ΟΥΝΕΣΚΟ. Βρίσκεται στη δυτική όχθη του Νείλου, απέναντι από τη σύγχρονη πόλη του Λούξορ, κοντά στο Ντέιρ ελ-Μπαχάρι, το Σέιχ Αμπντ ελ-Κούρνα, το Ελ-Ασασίφ και το Ντέιρ ελ-Μεντίνα. Στο Ελ-Κόκκα έχουν αποκαλυφθεί τάφοι αξιωματούχων και ευγενών που χρονολογούνται από την περίοδο του Παλαιού Βασιλείου μέχρι και την Ύστερη Περίοδο. Μεγάλος αριθμός τάφων χρονολογείται στην εποχή της 18ης, 19ης και 20ης δυναστείας του Νέου Βασιλείου.
Ρόι φαν ντεν Μπεργκ

Ο Ρόι φαν ντεν Μπεργκ (γεν. 8 Σεπτεμβρίου 1988) είναι Ολλανδός αθλητής της ποδηλασίας. Με Ολλανδούς συναθλητές του, έχει κερδίσει το αγώνισμα του ομαδικού σπριντ στο Παγκόσμιο Πρωτάθλημα Ποδηλασίας Πίστας 2019 και στους Ευρωπαϊκούς Αγώνες 2019.
Χάρι Λαβρέισεν

Ο Χάρι Λαβρέισεν (γεν. 14 Μαρτίου 1997) είναι Ολλανδός αθλητής της ποδηλασίας. Κέρδισε με Ολλανδούς συναθλητές του το αγώνισμα του ομαδικού σπριντ στο Παγκόσμιο Πρωτάθλημα Ποδηλασίας Πίστας 2018 και 2019. Το 2019 κέρδισε επίσης και το αγώνισμα του ατομικού σπριντ.
Ματέους Ρούντικ

Ο Ματέους Ρούντικ (γεν. 20 Ιουλίου 1995) είναι Πολωνός αθλητής της ποδηλασίας. Κέρδισε το χάλκινο μετάλλιο στο αγώνισμα του σπριντ στο Παγκόσμιο Πρωτάθλημα Ποδηλασίας Πίστας 2019.
Ρόντοτς

Το Ρόντοτς (κυριλλικά: ) είναι οικισμός της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Extinction Rebellion

Η Extinction Rebellion (συντομογραφία: XR) είναι κοινωνικοπολιτικό κίνημα που χρησιμοποιεί μη βίαιη αντίσταση για να διαδηλώσει για την κλιματική αλλαγή, την απώλεια της βιοποικιλότητας, τον κίνδυνο της εξαφάνισης ανθρώπινου είδους και την οικολογική κατάρρευση.

Η οργάνωση ιδρύθηκε στο Ηνωμένο Βασίλειο το Μάιο του 2018 με περίπου εκατό ακαδημαϊκούς να υπογράφουν την υποστήριξη τους στις δράσεις της οργάνωσης τον Οκτώβριο του 2018. Οι διαμαρτυρίες ξεκίνησαν στα τέλη Οκτωβρίου από τους Ρότζερ Χάλαμ, Γκέιλ Μπράντμπρουκ και άλλους, διεξάγοντας διάφορες πράξεις πολιτικής ανυπακοής στο Λονδίνο. 

Τον Απρίλιο του 2019 ακτιβιστές του κινήματος κατέλαβαν τέσσερα σημαντικά μέρη του Λονδίνου: το Όξφορντ Σίρκους, το Μαρμπλ Αρτς, την γέφυρα Βατερλώ και την περιοχή γύρω από την Πλατεία του Κοινοβουλίου.

Επικαλείται έμπνευση από λαϊκά κινήματα όπως το Occupy, το κίνημα ανεξαρτησίας του Γκάντι, τις σουφραζέτες, τους Τζιν Σαρπ, τον Μάρτιν Λούθερ Κινγκ και άλλους εξέχοντες αγωνιστές για τα πολιτικά δικαιώματα. Το κίνημα θέλει να ευαισθητοποιήσει όλο τον κόσμο για την αναγκαιότητα της επείγουσας δράσεις για τη κλιματική αλλαγή. Ένας μεγάλος αριθμός ακτιβιστών του κινήματος έχουν συλληφθεί, ενώ κάποιοι έχουν φυλακιστεί, όπως συνέβη και με τη σύλληψη της επιτροπής των 100 το 1961. 

Το σύμβολο του κινήματος είναι μια κλεψύδρα, ως μια προειδοποίηση ότι ο χρόνος είναι πολύ σημαντικός για πολλά είδη.
Χορομός

Το Χορομός (αρμενικά: "Հոռոմոս"), επίσης αναφερόμενο ως Χορομοσιβάνκ ή Γοσαβάνκ, είναι εγκαταλελειμμένο και ερειπωμένο αρμενικό μεσαιωνικό μοναστηριακό συγκρότημα, το οποίο βρίσκεται σε απόσταση 15 χιλιομέτρων βορειοδυτικά της ερειπωμένης μεσαιωνικής πόλης Ανί, στην ανατολική Τουρκία. Περιγράφεται ως ένα εκ των σημαντικότερων θρησκευτικών και πολιτισμικών κέντρων της μεσαιωνικής Αρμενίας, καθώς και, γενικότερα, του Χριστιανισμού στην Ανατολή.

Ιδρύθηκε από μια ομάδα Αρμενίων μοναχών μεταξύ 931 -936 μ.Χ, κατά τη διάρκεια της βασιλείας του βασιλιά Abas I Bagratuni.Το μοναστικό σύμπλεγμα σταδιακά επεκτάθηκε και συμπεριέλαβε και τις εκκλησίες του Αγίου Ιωάννη, του Αγίου Μηνά και του Αγίου Γεωργίου καθώς και διάφορα παρεκκλήσια και μαυσωλεία. Το μοναστήρι συνέχισε να λειτουργεί και μετά την πτώση της Ανί αλλά εγκαταλείφτηκε προσωρινά στις αρχές του 17ου αιώνα. Το 1685 εγκαταστάθηκαν εκ νέου μοναχοί στο μοναστήρι αφού πρώτα επιδιορθώθηκε. Τους επόμενους αιώνες συνέχισε να λειτουργεί ως μοναστήρι μέχρι το τέλος του Πρώτου Παγκοσμίου Πολέμου οπότε εγκαταλείφτηκε οριστικά.

Μετά το 1965 το μοναστήρι υπέστη μεγάλες καταστροφές πιθανόν ως μέρος της πολιτικής της Τουρκικής κυβέρνησης για την εξαφάνιση των αρμενικών πολιτιστικών στοιχείων. Ο τάφος του βασιλιά Ashot III (953-977), που υπήρχε στο μοναστήρι τουλάχιστον μέχρι το 1920 δεν υφίσταται πλέον. Κάποια κτίρια καταστράφηκαν εντελώς ενώ όσα στέκονται ακόμα (οι εκκλησίες του Αγίου Ιωάννη, του Αγίου Μηνά και του Αγίου Γεωργίου) έχουν υποστεί τεράστιες ζημιές και έχει αφαιρεθεί μεγάλο τμήμα της εξωτερικής τοιχοποιίας τους. Τη δεκαετία του εβδομήντα κατέρρευσε ο τρούλος της εκκλησίας του Αγίου Ιωάννη.
Σλίπτσιτσι

Το Σλίπτσιτσι (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους .
Κατερίνα Βιτάλε

Η Κατερίνα Βιτάλε ("Caterina Vitale," 1566-1619) ήταν η πρώτη γυναίκα φαρμακοποιός και χημικός στη Μάλτα και η πρώτη γυναίκα φαρμακοποιός των Ιωαννίτων Ιπποτών.
Έγκμουντουρ Κρίστινσον

Ο Έγκμουντουρ Κρίστινσον (ισλανδικά: "Ögmundur Kristinsson," γενν. στις 19 Ιουνίου 1989) είναι Ισλανδός επαγγελματίας ποδοσφαιριστής, ο οποίος αγωνίζεται ως τερματοφύλακας για τον Ολυμπιακό.
Βράπτσιτσι

Το Βράπτσιτσι (σερβικά κυριλλικά: ) είναι οικισμός της Βοσνίας και Ερζεγοβίνης. Ευρίσκεται εντός του εδάφους της Πόλεως του Μόσταρ, εντός του Καντονιού της Ερζεγοβίνης-Νέρετβα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Μία Μπλίχφελντ

Η Μία Μπλίχφελντ (γεν. 19 Αυγούστου 1997) είναι Δανέζα αθλήτρια της αντιπτέρισης. Συμμετείχε στον τελικό του μονού γυναικών στους Ευρωπαϊκούς Αγώνες 2019.
Πανεπιστήμιο Μαριούπολης

Το Πανεπιστήμιο Μαριούπολης είναι ένα ουκρανικό πανεπιστήμιο στην Μαριούπολη.

Το Σεπτέμβριο του 1991, με πρωτοβουλία του Ελληνικού Συνδέσμου Μαριούπολης και του Πανεπιστημίου του Ντόνετσκ και με τη βοήθεια του Δημαρχείου της Μαριούπολης, ιδρύθηκε το Κολλέγιο Ανθρωπιστικών Σπουδών Μαριούπολης, ως μέλος του κρατικού πανεπιστημίου του Ντόνετσκ.
Μίσα Ζίλμπερμαν

Ο Μίσα Ζίλμπερμαν (εβραϊκά: מישה זילברמן, γεν. 30 Ιανουαρίου 1989) είναι Ισραηλινός αθλητής της αντιπτέρισης. Συμμετείχε για το Ισραήλ στους Ολυμπιακούς Αγώνες 2012 και 2016, καθώς και στους Ευρωπαϊκούς Αγώνες 2015 αλλά και του 2019, όπου κέρδισε ένα χάλκινο μετάλλιο.
Τούρκοι των Δωδεκανήσων

Το [[Τζαμί του Σουλεϊμάν (Ρόδος)|Τζαμί του Σουλεϊμάν]] στη [[Ρόδος|Ρόδο]].
Οι Τούρκοι των Δωδεκανήσων είναι μια κοινότητα 5.500 τουρκόφωνων και εθνοτικών Τούρκων, που ζουν στα νησιά των Δωδεκανήσων, Ρόδος () και Κως (), τα οποία δεν επηρεάστηκαν από την ελληνοτουρκική ανταλλαγή πληθυσμών του 1923, δεδομένου ότι τα νησιά βρίσκονταν τότε υπό την κυριαρχία του Βασιλείου της Ιταλίας (από το 1912). Όλοι οι κάτοικοι των νησιών έγιναν Έλληνες πολίτες μετά το 1947, όταν τα νησιά έγιναν μέρος της Ελλάδας. 

Ως αποτέλεσμα αυτής της ενσωμάτωσης στην Ελλάδα και λόγω της κατάστασης μετά το Κυπριακό και της τουρκικής εισβολής στην Κύπρο το 1974, πολλοί μουσουλμάνοι Τούρκοι εγκατέλειψαν τα νησιά και εγκαταστάθηκαν στην Τουρκία. Πολλοί από αυτούς στερήθηκαν την ελληνική ιθαγένεια και την ιδιοκτησία τους. Μερικοί από αυτούς που παρέμειναν, εγκατέλειψαν την τουρκική γλώσσα και τη θρησκεία τους. 

Οι Τούρκοι στην Κω είναι μερικώς οργανωμένοι γύρω από τη Μουσουλμανική Κοινότητα της Κω, η οποία δίνει τον αριθμό των 2.000 για τον συνολικό πληθυσμό των μουσουλμάνων στο νησί. 

Εκείνοι στη Ρόδο, οργανώνονται γύρω από τη Μουσουλμανικό Κοινότητα της Ρόδου, η οποία δίνει τον αριθμό των 3.500 για τον συνολικό πληθυσμό των μουσουλμάνων στο νησί. 

Μερικές φορές, χρησιμοποιείται ο πιο γενικός όρος "Adalı" (δηλαδή «νησιώτες»). 

Ο πρόεδρος της κοινότητας τους Μαζλούμ Παϊζάνογλου, εκτιμά τον αριθμό στη Ρόδο ως 2.500 και στην Κω ως 2.000.
Η Εξέγερσις

Το Η Εξέγερσις (αγγλικά: San Quentin) είναι μια αστυνομική δραματική ταινία Αμερικανικής παραγωγής 1937, σε σκηνοθεσία του Λόιντ Μπέικον. Πρωταγωνιστούν οι Πατ Ο'Μπράιεν, Αν Σέρινταν και ο Χάμφρεϊ Μπόγκαρτ.
Κοτ-ντ'Αρμόρ

Οι Κοτ-ντ'Αρμόρ (γαλλικά: "Côtes-d'Armor", βρετονικά: "Aodoù-an-Arvor"), αναφερόμενες ως Κοτ-ντυ-Νορ (γαλλικά: "Côtes-du-Nord") έως το 1990, είναι νομός της βορειοδυτικής Γαλλίας, στη διοικητική περιοχή της Βρετάνης.

Ο νομός μέχρι το 1990 ονομαζόταν Κοτ-ντυ-Νορ.

Το INSEE και το Ταχυδρομείο του αποδίδουν τον κωδικό 22. Πρωτεύουσα και μεγαλύτερη πόλη του νομού είναι το Σαιν-Μπριέκ. Οι άλλες κύριες πόλεις είναι το Ντινάν, το Γκενγκάν και το Λανιόν. Με 598.953 κατοίκους, είναι ο 43ος πολυπληθέστερος νομός στη χώρα.

Στο νομό, εκτός των γαλλικών που είναι η κύρια γλώσσα των κατοίκων, ομιλούνται τα βρετονικά και τα γκάλο.

Οι κάτοικοι ονομάζονται Κοσταρμορικαίν.
Ελπίδες Καρδίτσας

Οι Ελπίδες Καρδίτσας (πλήρης ονομασία:"Ακαδημία Ελπίδες Καρδίτσας 1994") είναι ελληνικός γυναικείος ποδοσφαιρικός σύλλογος, με έδρα την Καρδίτσα. Συμμετέχει στην Α΄ Εθνική γυναικών. Ο σύλλογος είναι ένας από τους λίγους ελληνικούς συλλόγους, μαζί με τους ΠΑΟΚ, Α.Ε. Αίγινας, Καβάλα 86 και Αμαζόνες Δράμας, που έχουν αγωνιστεί στο ΟΥΕΦΑ Τσάμπιονς Λιγκ Γυναικών.
Άντερς Άντονσεν

Ο Άντερς Άντονσεν (γεν. 27 Απριλίου 1997) είναι Δανός αθλητής της αντιπτέρισης.
Ραούλ Μουστ

Ο Ραούλ Μουστ (γεν. 9 Νοεμβρίου 1987) είναι Εσθονός αθλητής της αντιπτέρισης. Εκπροσώπησε την Εσθονία στους Θερινούς Ολυμπιακούς Αγώνες 2008, 2012 και 2016 στο μονό ανδρών. Έχει στη συλλογή του το χάλκινο μετάλλιο στο μονό ανδρών στους Ευρωπαϊκούς Αγώνες 2019.
Σκάνδεια

Η Σκάνδεια ήταν μια πόλη στο νησί των Κυθήρων. Μερικές φορές θεωρείται μέρος της αρχαίας Λακωνίας. Η Σκάνδεια βρισκόταν στην ακτή και αναφέρεται από τον Όμηρο στην "Ιλιάδα". Ο Θουκυδίδης, στην αναφορά της κατάκτησης των Κυθήρων από τον Νικία, αναφέρει το τοπωνύμιο Σκάνδεια. Ο Νικίας επιτέθηκε στο νησί με 60 τριήρεις. Δέκα τριήρεις κατέλαβαν την Σκάνδεια με επίθεση στην ακτή της πόλης (ἡ ἐπὶ θαλάσσῃ πόλις, Σκάνδεια καλουμένη).

Η περιοχή βρίσκεται κοντά στη σύγχρονη Παλαιόπολη.
Koenigsegg CC8S

Το Koenigsegg CC8S είναι ένα κεντρομήχανο σπορ υπεραυτοκίνητο (supercar) υψηλών επιδόσεων, που παρήχθη από τη σουηδική 
αυτοκινητοβιομηχανία Koenigsegg το 2002 και το 2003. Το όνομά του, σημαίνει CC V8 Supercharged και ήταν το πρώτο αυτοκίνητο που κατασκεύασε η εταιρεία.

Το όχημα αυτό αποτελεί την έκδοση παραγωγής του πρωτότυπου Koenigsegg CC. Με την παρουσίασή του, απέσπασε πολύ θετικές κριτικές, ενώ το 2002 γράφτηκε στο βιβλίο Γκίνες ως το αυτοκίνητο παραγωγής με τον δυνατότερο κινητήρα, καθώς απέδιδε 488 kW / 655 ίππους. Το πρώτο CC8S κατασκευάστηκε το 2002 και παρουσιάστηκε στην Έκθεση Αυτοκινήτου της Γενεύης τον Μάρτιο του 2003. Συνολικά κατασκευάστηκαν 6 οχήματα κατά την χρονική περίοδο 2002 - 2003, εκ των οποίων τα 2 ήταν δεξιοτίμονα, ενώ το 2004 αντικαταστάθηκε από το ακόμα ισχυρότερο Koenigsegg CCR.
Κλειστό Γήπεδο Πανεπιστημίου Ηρακλείου

Το Κλειστό Γήπεδο Πανεπιστημίου Ηρακλείου είναι μικρό πολυχρηστικό κλειστό στάδιο που βρίσκεται στην πόλη του Ηρακλείου, στην Κρήτη της Ελλάδας. Βρίσκεται κοντά στο Πανεπιστήμιο της Κρήτης. Το στάδιο μπορεί να χρησιμοποιηθεί για να φιλοξενήσει πολλές εκδηλώσεις. Κυρίως όμως, στο στάδιο λαμβάνουν χώρα αγώνες μπάσκετ, συναυλίες και τελετές αποφοίτησης φοιτητών του πανεπιστημίου.